**УПУТСТВО ЗА УЧЕШЋЕ НА КОНКУРСУ ЗА СУФИНАНСИРАЊЕ АКТИВНОСТИ У ОКВИРУ ПРОЈЕКАТА НА ТЕКУЋЕМ И ИНВЕСТИЦИОНОМ ОДРЖАВАЊУ ЗГРАДА НА ТЕРИТОРИЈИ ГО МЛАДЕНОВАЦ**

Предмет Јавног позива је додела средстава за бесповратно суфинансирање активности у оквиру пројеката на текућем и инвестиционом одржавању зграда на територији ГО Младеновац, у складу са Одлуком о бесповратном суфинансирању активности на инвестиционом одржавању и унапређењу својстава зграде  ( "Сл. лист града Београда" бр. 96/17 и 101 /19 ), Законом о становању и одржавању зграда („Сл. гласник РС“ бр.104/2016 ), Закон о планирању и изградњи („Сл. гласник РС“ бр.72/2009...37/19 - ЗПИ ) и Правилником о врсти, обиму и динамици активности текућег и инвестиционог одржавања зграда и начину сачињавања програма одржавања („Сл. гласник РС“, бр. 54/2017)

**ВРСТА И ОПИС РАДОВА**

за које се може поднетипријава на јавни позив за суфинансирање активности на текућем и инвестиционом одржавању зграда

**ПАРТИЈА I** износ \_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| ВРСТА РАДОВА | ПРАВНИ ОСНОВ | ТЕХНИЧКА ДОКУМЕНТАЦИЈА и  врста акта надлежног органа | ШИРИ ОПИС РАДОВА | ПЛАНИРАНА СРЕДСТВА | УЧЕШЋЕ ГО МЛАДЕНОВАЦ У ПРОЦЕНТИМА |
| **ТЕКУЋЕ (РЕДОВНО) ОДРЖАВАЊЕ ОБЈЕКТА** | (чл. 2. став 1.тачка 36.а. ЗПИ)  **текуће (редовно) одржавање објекта** јесте извођење радова који се предузимају ради спречавања оштећења која настају употребом објекта или ради отклањања тих оштећења, а састоје се од прегледа, поправки и предузимање превентивних и заштитних мера, односно сви радови којима се обезбеђује одржавање објекта на задовољавајућем нивоу употребљивости, као што су кречење, фарбање, замена облога, замена санитарија, радијатора, замена унутрашње и спољашње столарије и браварије, замена унутрашњих инсталација и опреме без повећања капацитета и други слични радови, ако се њима не мења спољни изглед зграде и ако немају утицај на заједничке делове зграде и њихово коришћење | оверен Предмер и предрачун радова  није потребан акт надлежног органа | -поправка или замена олука и олучних цеви и других лимених опшивки,  - замена спољашње столарије и браварије,  - припрема за фарбање и фарбање зидова и плафона у згради,  - замена или постављање нових керамичких подних плочица на улазу и степеништу ,  - избацивање (испумпавање) подземних и сливних вода из подрумских и других просторија у згради,  - постављање нових поштанских сандучића,  - набавка и уградња плафоњера,  - набавка и уградња светиљке на фасадном зиду изнад улаза, која се активира на покрет и др. |  | **90%** |

|  |  |  |  |  |  |
| --- | --- | --- | --- | --- | --- |
| ВРСТА РАДОВА | ПРАВНИ ОСНОВ | ТЕХНИЧКА ДОКУМЕНТАЦИЈА и  врста акта надлежног органа | ШИРИ ОПИС РАДОВА | ПЛАНИРАНА СРЕДСТВА | УЧЕШЋЕ ГО МЛАДЕНОВАЦ У ПРОЦЕНТИМА |
| **ИНВЕСТИЦИОНО ОДРЖАВАЊЕ** | (чл. 2. став 1.тачка 36. ЗПИ)  **инвестиционо одржавање** је извођење грађевинско занатских, односно других радова зависно од врсте објекта у циљу побољшања услова коришћења објекта у току експлоатације | оверен Предмер и предрачун радова  није потребан акт надлежног органа (за радове наведене у ширем опису радова) | - поправка или замена гелендера,  - израда и монтажа бетонске рампе за кретање инвалида,  - израда бетонских стаза око зграде,  -поправка улазних степеника,  -поправка светларника на згради, заједничких кровних прозора и врата за излаз на кров,  - одржавање интерфона  и сл. |  | **90%** |

|  |  |  |  |  |  |
| --- | --- | --- | --- | --- | --- |
| **АДАПТАЦИЈА** | (чл. 2. став 1.тачка 34. ЗПИ)  **(адаптација** јесте извођење грађевинских и других радова на постојећем објекту, којима се: врши промена организације простора у објекту, врши замена уређаја, постројења,  опреме и инсталација истог капацитета, а којима се не утиче на стабилност и сигурност објекта, не мењају конструктивни елементи, не мења спољни изглед и не утиче на безбедност суседних објеката, саобраћаја, заштите од пожара и животне средине) | оверен Предмер и предрачун радова  није потребан акт надлежног органа (за радове наведене у ширем опису радова) | - отклањање узрока нестанка струје због квара на електроинсталацији зграде, од струјомерног ормара до потрошача, поправка или замена неисправних уређаја  - утврђивање и отклањање узрока електризирања уређаја и инсталација у згради, односно отклањање кварова и недостатака који могу довести до пожара |  | **90 %** |

**ОЧЕКИВАНИ И МОГУЋИ ТРОШКОВИ:**

|  |  |  |  |
| --- | --- | --- | --- |
| РГЗ | ИЗВОД ИЗ ЛИСТА НЕПОКРЕТНОСТИ | 1.250,00 ДИН. |  |
| Пројектант, са одговарајућом  лиценцом | предмер и предрачун радова | 0,5 - 1,5 Е / м2  ( договор ) |  |
|  |  |  |  |

Учесници јавног позива :

Учесници јавног позива могу бити стамбене заједнице и друга правна лица, обухваћени утврђеним урбанистичким зонама у складу са Одлуком о утврђивању урбанистичких зона и блокова за одржавање и унапређење својстава зграде на територији града Београда („Сл.лист града Београда“, бр.101/19).

Потребна документација :

Пријава на јавни позив за суфинансирање активности за текуће и инвестиционо одржавање зграда садржи име и презиме управника/професионалног управника стамбене заједнице, адресу и кратак опис тренутног стања зграде – опис радова.

Уз пријаву на јавни позив подноси се следећа документација:

1. Решење о регистрацији стамбене заједнице,
2. Извод из листа непокретности са копијом плана катастарске парцеле не старији од 6 месеци,
3. Оверен предмер и предрачун радова од стране стручног лица, (пројекат којим су обухваћене активности дефинисане конкурсом у циљу спречавања настанка штетних последица),
4. Одлука скупштине стамбене заједнице о подношењу пријаве на јавни позив;
5. Доказ да активности за које се траже средства по конкурсу нису финансирана од стране другог буџетског корисника,
6. Извод из програма одржавања зграде у коме су наведене активности предвиђене за текућу годину,
7. Оверену изјаву којом управник зграде потврђује да располаже осигураним финансијским средствима од стране власника

посебних делова за учешће на конкурсу, а у складу са предмером и предрачуном, као и изјава о сагласности да ће финансирати

евентуалне додатне трошкове, као и изјаву да осигураним финансијским средствима и средствима за евентуалне трошкове неће располагати до завршетка радова.

1. друга документација од значаја за спровођење пројекта.

**Критеријуми и мерила за вредновање и рангирање поднетих пријава (чл. 9 Одлуке).**

Критеријуми и мерила за вредновање и рангирање поднетих пријава утврђени су Одлуком о бесповратном суфинансирању активности на инвестиционом одржавању зграде и унапређењу својстава зграда.

Избор пројеката који ће бити суфинансиран у складу са одредбама ове Одлуке, врши се применом следећих критеријума:

1) **циљеви који се постижу**: обим задовољавања јавног интереса, степен унапређења својстава зграде на којима се спроводе активности обухваћене пројектом;

2) **референце пројекта:** статус, односно намена зграде;

3) **суфинансирање пројекта из других извора:** сопствених прихода, фондова Европске уније, поклона, донација, легата, кредита и друго, у случају недостајућег дела средстава за финансирање пројекта и ефикасност коришћења средстава (да ли су раније коришћена средства буџета Града Београда, односно градских општина и ако јесу, да ли су обавезе предвиђене уговором у свему испуњене);

4) **степен оштећења објекта** (опасност по живот и здравље људи и за безбедност саобраћаја, естетска оштећења, смањена употребна вредност објекта, смањен квалитет становања).

Максимални број бодова који се може доделити изабраном пројекту је 100.

Ближа мерила за избор пројеката применом критеријума из става 1. овог члана утврђују се конкурсом.

Мерила за доделу средстава вршиће се на следећи начин:

|  |  |
| --- | --- |
| 1) циљеви који се постижу | максимално 30 бодова |
| - обим задовољавања јавног интереса | 20 бодова |
| - степен унапређења својстава зграде | 10 бодова |
| 2) референце пројекта: | максимално 15 бодова |
| - статус објекта, односно намена зграде (објекти који уживају неки од видова заштите у смислу закона о културним добрима -15 бодова, стамбена зграда и стамбено пословна зграда - 10 бодова и остале зграде - 5 бодова) |  |
|  |  |
| 3) суфинансирање пројекта из других извора у случају недостајућег дела средстава за финансирање пројекта и ефикасност коришћења средстава: | максимално 25 бодова |
| - из сопствених прихода (10% - 5 бодова, 20% - 50% - 10 бодова и више од 50% - 15 бодова) | 15 бодова |
| - из фондова Европске уније, поклона, донација, легата, кредита и друго,  - ефикасност коришћења средстава (да ли су раније коришћења средства буџета Града Београда, односно градских општина и ако јесу, да ли су обавезе предвиђене уговором у свему испуњене) | 5 бодова  5 бодова |
| 4) степен оштећења објекта | максимално 30 бодова |
| - степен оштећења објекта (опасност по живот и здравље људи и за безбедност саобраћаја, смањена употребна вредност објекта, смањен квалитет становања – 20 бодова и естетска оштећења 10 бодова) |  |
|  |  |

За испуњеност прописаних услова и критеријума учесник конкурса прилаже одговарајуће доказе.

Вредност сваког критеријума представља збир бодова припадајућих мерила.

Да би средства била додељена, потребно је да пројекат оствари најмање 50 бодова, с тим да ће средства бити додељена учесницима конкурса за суфинансирање активности на пројектима са највећим бројем бодова, до висине укупно одобрених средстава.

У случају да два или више пројекта буду вреднована истим бројем бодова, предност у додели средстава имаће учесници са пројектима који су добили већи број бодова по основу статуса објекта, односно намене зграде.

Први и основни критеријум за утврђивање ранг листе поднетих пријава на јавни конкурс су циљеви који се постижу: обим задовољавања јавног интереса, степен унапређења својстава зграде на којима се спроводе активности обухваћене пројектом.

Примена првог критеријума искључује примену осталих критеријума.

Други критеријум је статус, односно намена зграде.

Трећи критеријум, који ће се примењивати у случају када се ради о зградама из истог приоритетног блока или о зградама које се налазе у блоковима, односно зонама који нису наведени као приоритетни, јесте проценат учешћа зграде у финансирању радова.

Четврти критеријум, који ће се примењивати онда када се приоритет не може одредити на основу прва 3. критеријума - степен оштећења објекта (опасност по живот и здравље људи и за безбедност саобраћаја смањена употребна вредност објекта, смањен квалитет становања и естетска оштећења).

**Додела средстава за суфинасирање активности на пројектима текућег и инвестиционог одржавања зграде врши се на основу јавног конкурса, који ће расписати ГО Младеновац током 2020.године, а конкурс спроводи Комисија коју ће образовати ГО Младеновац.**